กฎกระทรวงกฎกระทรวงแบ่งส่วนราชการสำนักงานมาตรฐานสินค้าเกษตรและอาหารแห่งชาติกระทรวงเกษตรและสหกรณ์พ.ศ. ๒๕๕๗[๑] อาศัยอำนาจตามความในมาตรา ๘ ฉแห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ.๒๕๔๓ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงแบ่งส่วนราชการสำนักงานมาตรฐานสินค้าเกษตรและอาหารแห่งชาติกระทรวงเกษตรและสหกรณ์ พ.ศ. ๒๕๕๔ข้อ ๒ ให้สำนักงานมาตรฐานสินค้าเกษตรและอาหารแห่งชาติมีภารกิจเป็นหน่วยงานกลางด้านมาตรฐานสินค้าเกษตรและอาหาร โดยกำหนด ตรวจสอบรับรองควบคุม และส่งเสริมมาตรฐานสินค้าเกษตรตั้งแต่ระดับไร่นาจนถึงผู้บริโภคตลอดจนการเจรจาแก้ไขปัญหาทางการค้าเชิงเทคนิคเพื่อปรับปรุงและยกระดับคุณภาพสินค้าเกษตรและอาหารของไทยให้ได้มาตรฐานรวมทั้งเพื่อให้มีคุณภาพและความปลอดภัยตามมาตรฐานสากล สามารถแข่งขันได้ในเวทีโลกโดยให้มีอำนาจหน้าที่ ดังต่อไปนี้(๑)ดำเนินการตามกฎหมายว่าด้วยมาตรฐานสินค้าเกษตรและกฎหมายอื่นที่เกี่ยวข้อง(๒) เสนอแนะนโยบาย แนวทาง และมาตรการในการกำหนด การตรวจสอบรับรองการควบคุม การวิจัย การพัฒนา การประเมินความเสี่ยง การถ่ายทอด การส่งเสริมและการพัฒนามาตรฐานสินค้าเกษตรและอาหารของประเทศ(๓) กำหนดยุทธศาสตร์ด้านความปลอดภัยสินค้าเกษตรและอาหารรวมทั้งกำกับดูแล เฝ้าระวัง และเตือนภัย(๔) ประสานงาน กำหนดท่าที และร่วมเจรจาแก้ไขปัญหาด้านเทคนิค ด้านมาตรการที่มิใช่ภาษีและด้านการกำหนดมาตรฐานระหว่างประเทศในส่วนที่เกี่ยวข้องกับสินค้าเกษตรและอาหาร(๕)เป็นหน่วยงานกลางในการประสานงานกับองค์การมาตรฐานระหว่างประเทศด้านคุณภาพและความปลอดภัยของสินค้าเกษตรและอาหารรวมทั้งการดำเนินการภายใต้ความตกลงว่าด้วยการบังคับใช้มาตรการสุขอนามัยและสุขอนามัยพืชและในส่วนที่เกี่ยวข้องกับสินค้าเกษตรและอาหารภายใต้ความตกลงว่าด้วยอุปสรรคทางเทคนิคต่อการค้า(๖)เป็นหน่วยรับรองระบบงานของหน่วยตรวจสอบรับรองและเป็นหน่วยรับรองผู้ประกอบการตรวจสอบมาตรฐานด้านสินค้าเกษตรและอาหารของประเทศ(๗) เป็นศูนย์กลางข้อมูลสารสนเทศด้านการมาตรฐานสินค้าเกษตรและอาหาร(๘)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานหรือตามที่รัฐมนตรีหรือคณะรัฐมนตรีมอบหมายข้อ ๓ ให้แบ่งส่วนราชการสำนักงานมาตรฐานสินค้าเกษตรและอาหารแห่งชาติดังต่อไปนี้(๑) สำนักงานเลขานุการกรม(๒) กองควบคุมมาตรฐาน(๓) กองนโยบายมาตรฐานสินค้าเกษตรและอาหาร(๔) กองรับรองมาตรฐาน(๕) ศูนย์เทคโนโลยีสารสนเทศและการสื่อสาร(๖) สำนักกำหนดมาตรฐานข้อ ๔ ในสำนักงานมาตรฐานสินค้าเกษตรและอาหารแห่งชาติให้มีกลุ่มตรวจสอบภายในเพื่อทำหน้าที่หลักในการตรวจสอบการดำเนินงานภายในสำนักงานและสนับสนุนการปฏิบัติงานของสำนักงานรับผิดชอบงานขึ้นตรงต่อเลขาธิการโดยมีอำนาจหน้าที่ ดังต่อไปนี้(๑) ดำเนินการเกี่ยวกับการตรวจสอบด้านการบริหาร การเงินและการบัญชีของสำนักงาน(๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕ ในสำนักงานมาตรฐานสินค้าเกษตรและอาหารแห่งชาติให้มีกลุ่มพัฒนาระบบบริหารเพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์มีประสิทธิภาพและคุ้มค่ารับผิดชอบงานขึ้นตรงต่อเลขาธิการ โดยมีอำนาจหน้าที่ ดังต่อไปนี้(๑)เสนอแนะให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน(๒) ติดตาม ประเมินผลและจัดทำรายงานเกี่ยวกับการพัฒนาระบบราชการภายในสำนักงาน(๓)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงาน(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๖ สำนักงานเลขานุการกรม มีอำนาจหน้าที่ ดังต่อไปนี้(๑) ปฏิบัติงานสารบรรณของสำนักงาน(๒) ดำเนินการเกี่ยวกับงานช่วยอำนวยการและงานเลขานุการของสำนักงาน(๓) ดำเนินการเกี่ยวกับการเงิน การบัญชี การบริหารงบประมาณ การพัสดุอาคารสถานที่และยานพาหนะของสำนักงาน(๔) บริหารงานทรัพยากรบุคคลและจัดระบบงานรวมทั้งการฝึกอบรมและพัฒนาข้าราชการและพนักงานราชการของสำนักงาน(๕) ดำเนินการเกี่ยวกับการเสริมสร้างวินัยและพัฒนาระบบคุณธรรมของสำนักงาน(๖) ดำเนินการเกี่ยวกับงานกฎหมายและระเบียบที่เกี่ยวข้องงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครองและงานคดีอื่นที่อยู่ในอำนาจหน้าที่ของสำนักงาน(๗) ประชาสัมพันธ์และเผยแพร่กิจกรรมของสำนักงาน(๘)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงาน(๙)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๗ กองควบคุมมาตรฐานมีอำนาจหน้าที่ ดังต่อไปนี้(๑) ดำเนินการเกี่ยวกับการอนุญาตผู้ผลิต ผู้ส่งออกและผู้นำเข้าสินค้าเกษตรตามมาตรฐานบังคับขึ้นทะเบียนต่าง ๆ และกำกับการผลิตการนำเข้าและการส่งออกตามมาตรฐานทั่วไป(๒)ตรวจสอบและดำเนินการกับผู้กระทำการฝ่าฝืนกฎหมายว่าด้วยมาตรฐานสินค้าเกษตร(๓) กำกับดูแล ตรวจสอบ และดำเนินการเกี่ยวกับการนำเข้าและการส่งออกสินค้าเกษตรตามกฎหมายว่าด้วยมาตรฐานสินค้าเกษตร(๔) ศึกษา วิเคราะห์ วิจัย พัฒนาและกำหนดมาตรการแผนงานควบคุมการตรวจสอบและพัฒนาระบบควบคุมการบริหารจัดการเพื่อดูแลมาตรฐานคุณภาพและความปลอดภัยสินค้าเกษตร(๕) เป็นศูนย์กลางในการติดต่อประสานงานทั้งในประเทศและต่างประเทศเพื่อปฏิบัติงานควบคุมและกำกับดูแลมาตรฐานสินค้าเกษตร(๖) ควบคุม กำกับดูแล ติดตาม และตรวจสอบการดำเนินการของผู้ผลิตผู้ส่งออกผู้นำเข้าและผู้ประกอบการตรวจสอบมาตรฐานให้เป็นไปตามกฎหมายว่าด้วยมาตรฐานสินค้าเกษตร(๗) กำกับดูแลและควบคุมห้องปฏิบัติการตรวจสอบรับรองสินค้าเกษตรและอาหารให้เป็นไปตามกฎหมายว่าด้วยมาตรฐานสินค้าเกษตร รวมทั้งมาตรฐานระหว่างประเทศ(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๘ กองนโยบายมาตรฐานสินค้าเกษตรและอาหารมีอำนาจหน้าที่ ดังต่อไปนี้(๑) เสนอนโยบาย มาตรการ แผนงาน โครงการตลอดจนประสานงานกับหน่วยงานที่เกี่ยวข้องทั้งในประเทศและต่างประเทศในการกำหนดมาตรการและการแก้ไขปัญหาด้านมาตรฐานและคุณภาพสินค้าเกษตรและอาหาร(๒) ศึกษา วิเคราะห์ วิจัยและสนับสนุนการวิจัยเพื่อพัฒนาคุณภาพและความปลอดภัยของสินค้าเกษตรและอาหาร(๓) ศึกษา วิเคราะห์และวิจัยเกี่ยวกับการประเมินความเสี่ยงของสินค้าเกษตรและอาหารเพื่อประโยชน์ในการกำหนดมาตรการนำเข้าและการส่งออกระหว่างประเทศ(๔)จัดลำดับความสำคัญผลิตภัณฑ์และสินค้าที่ต้องการให้มีการควบคุมคุณภาพและจัดลำดับความสำคัญการรับรองผู้ผลิตและผู้ประกอบการ(๕)เป็นหน่วยงานกลางในการประสานงานระหว่างภาคเอกชนกับภาครัฐในเรื่องมาตรฐานและคุณภาพสินค้าเกษตรและอาหาร(๖) เป็นหน่วยงานกลางในการกำหนดท่าทีในเวทีโลก การเจรจาต่อรองการแก้ไขปัญหาเกี่ยวกับมาตรฐาน คุณภาพ และข้อกีดกันทางการค้าสินค้าเกษตรและอาหารระหว่างประเทศการดำเนินการภายใต้ความตกลงว่าด้วยการบังคับใช้มาตรการสุขอนามัยและสุขอนามัยพืชภายใต้องค์การการค้าโลกรวมทั้งส่วนที่เกี่ยวข้องกับสินค้าเกษตรและอาหารภายใต้ความตกลงว่าด้วยอุปสรรคทางเทคนิคต่อการค้า(๗) ดำเนินการเกี่ยวกับงานเลขานุการคณะกรรมการมาตรฐานสินค้าเกษตรและงานเลขานุการร่วมคณะกรรมการอาหารแห่งชาติ(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๙ กองรับรองมาตรฐานมีอำนาจหน้าที่ ดังต่อไปนี้(๑) รับรองระบบงานหน่วยตรวจสอบรับรองด้านสินค้าเกษตรและอาหาร(๒) ดำเนินการออกใบอนุญาต พักใช้และเพิกถอนใบอนุญาตผู้ประกอบการตรวจสอบมาตรฐานสินค้าเกษตรและอาหารรวมทั้งขึ้นทะเบียนห้องปฏิบัติการทดสอบสินค้าเกษตรและอาหาร(๓) ศึกษา วิจัยและพัฒนาระบบรับรองมาตรฐานสินค้าเกษตรและอาหาร(๔)ประสานงานกับองค์การระหว่างประเทศด้านการรับรองระบบงานและด้านการตรวจสอบมาตรฐานสินค้าเกษตรและอาหารรวมทั้งการประสานความร่วมมือและเจรจาทำความตกลงความเท่าเทียมด้านการรับรองระบบงาน(๕) ปฏิบัติงานภายใต้กฎหมายที่เกี่ยวข้องกับการรับรองระบบงาน(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๐ ศูนย์เทคโนโลยีสารสนเทศและการสื่อสารมีอำนาจหน้าที่ ดังต่อไปนี้(๑)เป็นศูนย์กลางข้อมูลสารสนเทศด้านการมาตรฐานสินค้าเกษตรและอาหารทั้งในประเทศและต่างประเทศ(๒) วางระบบเครือข่ายเพื่อพัฒนาข้อมูลสารสนเทศให้สามารถเชื่อมโยงผู้ประกอบการหน่วยงานของรัฐ และหน่วยงานระหว่างประเทศให้มีความทันสมัยและทันต่อเหตุการณ์(๓) แจ้งข้อมูลและข่าวสารที่อาจมีผลกระทบต่อระบบมาตรฐานต่อการค้าระหว่างประเทศและต่อความปลอดภัยของผู้บริโภคและประชาชนแก่หน่วยงานที่เกี่ยวข้องภายในประเทศและหน่วยงานระหว่างประเทศตามพันธกรณี(๔)ให้บริการข้อมูลและข่าวสารแก่ประชาชนและส่วนราชการเพื่อสร้างความเข้าใจเกี่ยวกับมาตรฐานสินค้าเกษตรและอาหารและเพื่อประโยชน์ในการคุ้มครองผู้บริโภคและประชาชน(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๑ สำนักกำหนดมาตรฐาน มีอำนาจหน้าที่ ดังต่อไปนี้(๑) ศึกษา วิเคราะห์ วิจัย ประเมินความเสี่ยงและประเมินข้อมูลทางวิชาการเพื่อประโยชน์ในการกำหนดมาตรฐานสินค้าเกษตรและอาหารภายในประเทศและระหว่างประเทศและเพื่อสนับสนุนการเจรจาในระดับทวิภาคีและพหุภาคี(๒)เสนอการกำหนดมาตรฐานสินค้าเกษตรและอาหารของประเทศต่อคณะกรรมการมาตรฐานสินค้าเกษตรและร่วมกำหนดมาตรฐานสินค้าเกษตรและอาหารในระดับระหว่างประเทศและระดับภูมิภาค(๓) ประสานงานกับหน่วยงานภายในประเทศและองค์การระหว่างประเทศที่เกี่ยวข้องกับมาตรฐานของสินค้าเกษตรและอาหารได้แก่โครงการมาตรฐานอาหารระหว่างประเทศภายใต้ความร่วมมือระหว่างองค์การอาหารและเกษตรแห่งสหประชาชาติกับองค์การอนามัยโลกองค์การโรคระบาดสัตว์ระหว่างประเทศ สำนักงานอนุสัญญาว่าด้วยการอารักขาพืชระหว่างประเทศและองค์การระหว่างประเทศอื่น ๆ(๔)ศึกษาและวิเคราะห์เพื่อประเมินความเท่าเทียมของมาตรฐานและกฎระเบียบเพื่อสนับสนุนการทำความตกลงความเท่าเทียมของมาตรการทางการค้ากับประเทศคู่ค้า(๕)ส่งเสริมและพัฒนาผู้มีส่วนเกี่ยวข้องทั้งภาครัฐและภาคเอกชนให้มีองค์ความรู้ด้านการมาตรฐานและระบบคุณภาพของสินค้าเกษตรและอาหารรวมทั้งให้สามารถนำไปใช้อย่างมีประสิทธิภาพ(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายให้ไว้ณ วันที่ ๑๙ ธันวาคม พ.ศ. ๒๕๕๗ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงการแบ่งส่วนราชการและอำนาจหน้าที่ของสำนักงานมาตรฐานสินค้าเกษตรและอาหารแห่งชาติกระทรวงเกษตรและสหกรณ์เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไปอันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้ปริยานุช/ผู้จัดทำ๕ มกราคม ๒๕๕๘วันทิตา/ผู้ตรวจ๑๕ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนที่ ๘๘ ก/หน้า ๑๑/๓๐ ธันวาคม ๒๕๕๗